EUROOPA PARLAMENDI RESOLUTSIOON,  
17. aprill 2013,  
tähelepanekutega, mis on Euroopa Meresõiduohutuse Ameti 2011. aasta eelarve täitmisele 
heakskiidu andmist käsitleva otsuse lahutamatu osa  
EUROOPA PARLAMENT,  
— võttes arvesse Euroopa Meresõiduohutuse Ameti 2011. aasta lõplikku raamatupidamise aastaaruannet,  
— võttes arvesse kontrollikoja aruannet Euroopa Meresõiduohutuse Ameti eelarveaasta 2011 raamatupida ­
mise aastaaruande kohta koos ameti vastustega (  1 ), 
— võttes arvesse nõukogu 12. veebruari 2013. aasta soovitust (05753/2013 – C7-0041/2013),  
— võttes arvesse Euroopa Liidu toimimise lepingu artiklit 319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb 
Euroopa ühenduste üldeelarve suhtes kohaldatavat finantsmäärust, (  2 ) eriti selle artiklit 185,  
— võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 
966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega 
tunnistatakse kehtetuks nõukogu määrus (EÜ, Euratom) nr 1605/2002, (  3 ) eriti selle artiklit 208,  
— võttes arvesse Euroopa Parlamendi ja nõukogu 27. juuni 2002. aasta määrust (EÜ) nr 1406/2002, 
millega luuakse Euroopa Meresõiduohutuse Amet, (  4 ) eriti selle artiklit 19,  
— võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinants ­
määruse kohta asutustele, millele viidatakse Euroopa ühenduste üldeelarve suhtes kohaldatavat finants ­
määrust käsitleva nõukogu määruse (EÜ, Euratom) nr 1605/2002 artiklis 185, (  5 ) eriti selle artiklit 94,  
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni raportit ning transpordi- ja turismikomisjoni arvamust 
(A7-0078/2013),  
A. arvestades, et kontrollikoda märkis, et ta sai piisava kindluse Euroopa Meresõiduohutuse Ameti (edaspidi 
„amet”) 2011. aasta raamatupidamise aastaaruande usaldusväärsuse ja selle aluseks olevate tehingute 
seaduslikkuse ja korrektsuse kohta;ET L 308/268 Euroopa Liidu Teataja 16.11.2013  
( 1 ) ELT C 388, 15.12.2012, lk 129.  
( 2 ) EÜT L 248, 16.9.2002, lk 1.  
( 3 ) ELT L 298, 26.10.2012, lk 1.  
( 4 ) EÜT L 208, 5.8.2002, lk 1.  
( 5 ) EÜT L 357, 31.12.2002, lk 72.
Eelarvehaldus ja finantsjuhtimine  
1. märgib, et ameti 2011. aasta eelarve suurus oli 56,4 miljonit eurot ja sellele eelnenud aasta eelarve oli 
54,4 miljonit eurot;  
2. võtab murelikult teadmiseks kontrollikoja auditileiu, et eelarvelised kulukohustused summas 0,9 miljonit 
eurot ei olnud seotud kehtivate õiguslike kohustustega ning amet oleks pidanud summa tühistama ja 
selle komisjonile 2012. aasta alguses tagasi maksma; märgib siiski, et amet käivitas protsessi liiga hilja ja 
seetõttu on vahendid IT-süsteemi piirangute tõttu aastaks blokeeritud ning summa vabastatakse ja 
makstakse tagasi alles 2012. aasta lõpus;  
3. võtab teadmiseks, et amet astus samme tagamaks, et kasutamata kulukohustused, mis ei ole seotud 
olemasolevate õiguslike kohustustega, vabastati enne aasta lõppu, ning tegi oma eelarvevahendite käsu ­
tajale ülesandeks algatada vabastamismenetlus niipea, kui on selgunud, et mõnda meedet täielikult ei 
rakendata; palub ametil eelarve täitmisele heakskiidu andmise eest vastutavale institutsioonile aru anda, 
kas need meetmed on olnud piisavad sarnase olukorra vältimiseks tulevikus;  
4. peab kahetsusväärseks, et kontrollikoja hinnangul tuleb ametil parandada põhivara haldamist; täpsemalt 
leidis kontrollikoda, et kirjendatud iga-aastase amortisatsiooni ja kumulatiivse amortisatsiooni vahel 
esinevad põhjendamatud erinevused ning et ameti loodud immateriaalse põhivara osas ei olnud arves ­
tusprotseduurid ja teave kulude kohta usaldusväärsed; märgib, et puudusid tõendusmaterjalid nõutud 
ajavahemikus tehtud haldustegevuses kasutatavate seadmete füüsilise inventuuri kohta;  
5. võtab ameti andmete põhjal teadmiseks, et amet on käsitlenud kõiki varade haldamisega seotud küsi ­
musi, eelkõige töötati 2012. aastal välja ja rakendati varade haldamist käsitlevad üksikasjalikud eeskirjad 
ja menetlused, kontrolliti inventarinimestiku korrektsust ning, nagu kavandatud, viidi 2012. aasta teisel 
poolel lõpule füüsiliste varade täielik inventuur; märgib, et vararegistrit toetav tekkepõhine raamatupi ­
damisarvestus, mille abil amet peab arvet kõigi oma varade üle, on lõpuks täielikult ajakohastatud;  
6. võtab murelikult teadmiseks kontrollikoja leiu, et 2011. aasta detsembris müüs amet kaks merereostuse 
tõrjeks mõeldud reostuskorjetiibade süsteemi, eesmärgiga teenida müügist vähemalt süsteemi raamatu ­
pidamisliku netoväärtusega (319 050 eurot) võrdne summa; märgib, et kuna miinimumhind määrati 
ekslikult raamatupidamislikust netoväärtusest madalamaks, müüdi varustus 93 950 euro suuruse kahju ­
miga; on veendunud, et kuna saadud hind oli enampakkumise tulemus, viitab see, et kasutatavad 
amortisatsiooninormid tuleks ehk läbi vaadata;  
7. võtab ameti andmete põhjal teadmiseks, et amet on kehtestanud rea suuniseid ja menetlusi seoses 
merereostusele reageerimise varade haldamisega, märgib, et need on järjepidevalt kompendiumis konso ­
lideeritud ning et kompendium sisaldab peatükki avaliku müügimenetluse kohta ning üksikasjalikku 
menetlust asjaomase amortiseerumist arvestava raamatupidamisliku väärtuse määramiseks;  
Töölevõtmine  
8. märgib kontrollikoja aruande põhjal, et amet peab parandama töölevõtmismenetluste läbipaistvust – 
eelkõige kandidaatide vestlusele pääsemise lävendid, kirjalike testide ja vestluste küsimused ning neile 
kandidaatide hindamiseks omistatud osakaalud ei olnud paika pandud enne taotluste läbivaatamist; 
võtab teadmiseks, et amet on oma töölevõtmismenetlusi vastavalt ajakohastanud;  
Huvide konflikt  
9. palub, et amet uuriks oma järelevalve all olevast sektorist eksperte ja töötajaid tööle võttes võimalikku 
huvide konflikti ja välistaks selle;ET 16.11.2013 Euroopa Liidu Teataja L 308/269
Siseaudit  
10. märgib, et 2011. aastal viis komisjoni siseauditi talitus läbi Euroopa Meresõiduohutuse Ameti auditi 
ning et auditi järel koostas amet üksikasjaliku tegevuskava, mis käsitles siseauditi talituse hinnangul 
asjakohaselt väga olulisi riske; märgib, et siseauditi talitus kontrollis samuti eelmiste auditite väga 
oluliste soovituste täitmise seisu ning leidis, et amet on kõik need soovitused täitnud; märgib, et 
2011. aasta lõpuks oli amet lugenud täidetuks siseauditi talituse ja ameti siseaudiitori (siseauditi üksuse) 
30 soovitusest 26;  
11. viitab eelarve täitmisele heakskiidu andmise otsusele lisatud muude horisontaalsete tähelepanekute osas 
oma 17. aprilli 2013. aasta resolutsioonile (  1 ) ametite tulemuste, finantsjuhtimise ja kontrolli kohta.ET L 308/270 Euroopa Liidu Teataja 16.11.2013  
( 1 ) Vastuvõetud tekstid, P7_TA(2013)0134 (vt käesoleva  Euroopa Liidu Teataja  lk 374).